Rejseguiden Lonely Planet har kåret København til den bedste turistdestination for homoseksuelle.

København slår blandt andet steder som Berlin og New York i kåringen, hvor Lonely Planet har ledt efter de mest progressive, inkluderende og accepterende destinationer.

Her er verdens 10 mest homo-venlige steder:

"Danmark er nok hjemsted for Lego og går forrest med nyt nordisk mad, men endnu vigtigere skrev landet historie i 1989 ved at blive den første nation i verden, der anerkendte registrerede homoseksuelle partnerskaber," skriver Lonely Planet blandt andet i sin begrundelse.

Læs også : Biografklub Danmark får ærespris for sine homo- og transfilm

"Danmark er et af de mest tolerante og åbne samfund i Europa, og Københavns funktionelle men kantede modescene, et brillant udvalg af cocktailbarer, et fremragende udvalg af homo-venlige små hoteller og en kalender fuld af queer events gør København til det mest homo-venlige sted på jorden," står der videre.

Ifølge Raymond Herne, der er homoseksuel, er kåringen fuldt fortjent. Se ham forklare hvorfor herunder:

http://mu.net.dr.dk/admin/programcard/get/?id=urn:dr:mu:programcard:54469c376187a211c02514f6

- Alle er lige meget værd

Lonely Planet fremhæver desuden Europas ældste åbent homoseksuelle bar, Centralhjørnet, og Vesterbro i sin vurdering.

- København er altså en by, hvor det understreges, at alle er lige meget værd uanset deres seksuelle orientering, siger Frank Jensen, der er overborgmester i Københavns Kommune.